Fanfare Municipale Luxembourg-Bonnevoie - Wikipedia, déi fräi Enzyklopedie

# Fanfare Municipale Luxembourg-Bonnevoie

### Vu Wikipedia, der fräier Enzyklopedie.

| Dëse Museksartikel ass eréischt just eng Skizz. Wann der méi iwwer dëst Thema wësst, sidd der häerzlech invitéiert aus dëse puer Sätz e richtegen Artikel ze schreiwen. Wann dir Hëllef braucht beim Schreiwen, da luusst bis an d'FAQ eran.

Déi éischte bekannte Foto vun der Bouneweger Musek (1903)

D'Fanfare Municipale Luxembourg-Bonnevoie a.s.b.l. ass eng Fanfare, di sëch aus Holzbléiser (Saxophonen), Blechbléiser a Perkussioun zesummesetzt. Doniewend existéiert och eng Jugendmusek, d'Fanfare Prince Henri. D'FMLB ass ë Veräin ouni Gewënnzwéck (a.s.b.l.), dee bei der Union Grand-Duc Adolphe affiliéiert ass.

## [Änneren] Historique

D'Fanfare gouf offiziell den 5. Oktober 1898 no der Initiative vu Franz Birnbaum, dem spéideren President, dem Theo Goerens (Caissier) an dem Jacques Huberty (Member) gegrënnt an huet sech am Ufank gréisstendeels aus Arbechter aus der Schampesfabrik Mercier an Memberen vun der deemoleger Harmonie "Champagne Mercier" zesumme gestallt.

Hieren éischte Concert huet d'Bouneweger Fanfare den 5. Februar 1899 zu Bouneweg am Bistrot "Lakaff-Hentges" gespillt. Ennert hierem offizielle Numm "Fanfare de Bonnevoie" huet d'Bouneweger Fanfare dunns hier éischt Concoursen op nationale wi och op internationalem Plang an Ugrëff geholl.

Als éischt Musek an der Gemeng Lëtzebuerg, huet di Bouneweger Fanfare sech 1931 Uniformen zougeluet wat fir di deemoleg Verhältnisser e sériöe finanziellen Exploit wor. 1956 gouf der Bouneweger Fanfare hier "Clique" gegrënnt,eng Perkussiounsformatioun, di deemols eemoleg zu Lëtzebuerg wor. Mat dëser Formatioun konnt di Bouneweger Fanfare op verschidde Concoursen erfollegräich deehuelen an huet 1962 als éischt lëtzebuerger Musek zwee Präisser op der Weltmeeschterschaft vun den Harmonien a Fanfare zu Kerkrade (NL) gewonnen.

Well di Bouneweger Fanfare ëmmer no Nowues an hiere Reihen gesicht huet, gouf 1966 vum Nicolas Henx der Musek hier eegen Museksschoul gegrënnt an huet bis haut e puer honnert Schüler ënnerriicht.

Di rezentesten Aktivitéit um internationale Plang wor eng 2. Participatioun un der Weltmeeschterschaft vun den Harmonien a Fanfaren zu Kerkrade an der éischter Divisioun den 15. Juli 2005.

## [Änneren] Dirigenten

- Henri Weis
- Nicolas Hansen
- Nicolas Weyrich
- Jos Kieffer
- 19xx - 1936: Auguste Tossberg
- 1936 - 1938: Nicky Mandres
- 1938 - 1946: Roby Henx
- 1947 - 1950: René Hemmer
- 1950 - 1956: Jos Schmitt
- 1956 - 1976: Nicolas Henx
- 1976 - 1978: André Baus
- 1978 - 1986: Camille Kerger
- 1986 - 1988: Marco Battistella
- 1989 - 1997: Nico Eich
- 1997 - 2xxx: Claude Weber

## [Änneren] Aktivitéiten

Traditionell Aktivitéiten vun der Fanfare sinn:

- Gala Concert (Januar oder Februar)
- Just Music (am Fréijor an oft ënnert verschidden Thema'en)
- Fakelzuch um Virowend vum Lëtzebuerger Nationalfeierdag
- Hämmelsmarsch am Juli an Enn August/Ufank September
- Verschidden Aktivitéiten zu Bouneweg an an der Stad Lëtzebuerg

## [Änneren] Linken

### [Änneren] Kuckt och

- Lëscht vun de lëtzebuergeschen Harmonien a Fanfaren

### [Änneren] Um Spaweck

- Offiziell Säit vun der Bouneweger Musek

Vun "http://lb.wikipedia.org../../../f/a/n/Fanfare_Municipale_Luxembourg-Bonnevoie_e0ac.html"

Kategorien: Wikipedia:Skizzen (Musek) | Lëtzebuergesch Harmonien a Fanfaren

##### Views

- Artikel
- Diskussioun
- Aktuell Revisiounen

##### Sichen